Կառավարության նիստից հետո ՀՀ ոստիկանապետ Վալերի Օսիպյանը, անդրադառնալով վարչապետի հանձնարարականի հետքերով օլիգարխների թիկնապահներին զինաթափելու ու պառկեցնելու գործողություններին, ասել է. «Եթե դուք ուշադիր լինեք, մշտապես այդ գործընթացը ոստիկանությունն իրականացնում է ու ոչ թե հաճույք ենք ստանում այս կամ այն անձին գետնին պառկեցնելով, դեմ տալով պատին, կամ մեքենան ու իրեն ստուգելով, այլ դա օրինական գործընթաց է ու պայմանավորված է նրանով, որ ունենք տեղեկություններ, որ այդ մարդիկ կրում են զենքեր: Եթե զենքն օրինական է լինում, ճշտում ենք դրա հետագա առնչությունն ինչ-որ դեպքի հետ և այլն»: